# אנגיוגנזה

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אנגיוגנזה (Angiogenesis) (יוונית - בריאה מחדש, אנגיו - כלי דם, ג'נסיס - "ייצור" או "לידה").

בדרך כלל הכוונה היא להיווצרות כלי דם חדשים המספקים מזון וחמצן לגידולים סרטניים. משום כך נעשים מחקרים רבים במטרה למצוא דרך למנוע את התהליך הבלתי רצוי הזה, להפסיק את יצירת כלי הדם החדשים ולמנוע את הספקת החומרים המזינים את הגידולים, כדי לגרום להריסתם ומותם.

עם זאת, הצלחה בהפסקת תהליך האנגיוגנזה עלולה להפוך לחרב פיפיות ולגרום לנזק מפני שיש גם צד חיובי לאנגיוגנזה אשר עשוי להציל חיים כשהוא מביא ליצירת כלי דם חדשים המחליפים כלי דם ישנים שנהרסו בגלל פציעה או כלי דם חדשים שמחליפים כלי דם שנסתמו.

כמו למשל עורקים קולטרלים, עורקים חלופיים המחליפים את העורקים הכליליים, המזינים את הלב, שנסתמו בגלל טרשת עורקים, או עורקים קולטרלים המחליפים כלי דם שנסתמו מסיבה אחרת כגון עורקים שנסתמו בגלל הצטלקות הכבד בעת מצב מחלה המכונה שחמת הכבד. עורקים קולטרלים אלה עוקפים את הכבד ומעבירים את הדם באופן ישיר לוריד נבוב תחתון.

תהליך טבעי זה מתרחש בעצם בכל חודש אצל נשים בעת המחזור החודשי (וסת) וכן בזמן הריון. בדרך כלל מווסת תהליך זה על ידי גורמי גידול המקדמים את ייצור כלי הדם, למשל vascular endothelial growth factor או בקיצור VEGF שהוא גורם גידול של נימי דם אנדותליים המנחה את הגוף לייצר כלי דם חדשים. מצד שני ישנם גורמים המעכבים (inhibitors) את ייצורם של העורקים הקולטרלים.

תהליך יצירת כלי הדם החדשים בהקשר של מחלות לב, שחמת כבד או פציעה, כלומר לשם הצלת חיים, נדיר באופן יחסי אצל מבוגרים ושכיח בהרבה אצל ילדים ולכן נעשים מחקרים לא מעטים במטרה למצוא דרכים טבעיות ליצירת כלי דם חדשים שיבואו במקום כלי הדם הסתומים ויחליפו אולי את ניתוחי המעקפים.

למרות שבדרך כלל נהוג להשתמש במונח אנגיוגנזה בהקשר של כלי דם חדשים, תהיה כל תופעה של בניה מחדש של רקמה על ידי הגוף כגון יצירת עור חדש שסוגר פצעים, תופעה של "בריאה מחדש" או אנגיוגנזה.

## [עריכה] ראו גם

- אווסטין תרופה אנטי סרטנית הפוגעת במנגנון האנגיוגנזה.

מקור: http://he.wikipedia.org../../../%D7%90/%D7%A0/%D7%92/%D7%90%D7%A0%D7%92%D7%99%D7%95%D7%92%D7%A0%D7%96%D7%94.html

קטגוריות: סרטן | מערכת הדם

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Deutsch
- Español
- Nederlands
- Polski
- Português
- Русский
- Svenska